CELEX: C2006/212/39
Language: et
Date: 2006-09-02 00:00:00
Title: Kohtuasi C-286/06: 29. juunil 2006 esitatud hagi — Euroopa Ühenduste Komisjon versus Hispaania Kuningriik

2.9.2006   
            
            
               ET
            
            
               Euroopa Liidu Teataja
            
            
               C 212/23
            
         29. juunil 2006 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-286/06)
   (2006/C 212/39)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: H. Støvlbæke ja R. Vidal Puig)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et kuna Hispaania Kuningriik keeldus tunnustamast Itaalias saadud inseneri kutsekvalifikatsiooni ja allutas teistes liikmesriikides kutsekvalifikatsiooni omandanud inseneride edutamise avalikus teenistuses selle kvalifikatsiooni akadeemilise tunnustamise nõuetele, siis on Hispaania Kuningriik rikkunud nõukogu 21. detsembri 1988. aasta direktiivist 89/48/EMÜ vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta (1) ja eriti selle artiklist 3 tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   Komisjon on saanud mitmeid kaebusi selle kohta, et Hispaania pädevad ametiasutused keelduvad rahuldamast Itaalias omandatud inseneri kutsekvalifikatsiooni tunnustamise taotlusi, et tegutseda Hispaanias teede, kanalite ja sadamate inseneri ametis.
   Kooskõlas direktiivi 89/48/EMÜ artikliga 3 peavad Hispaania ametiasutused lubama juurdepääsu reguleeritud kutsealale ja sellel kutsealal tegutseda liikmesriikide kodanikel, kellel on diplom, mida muus liikmesriigis nõutakse sellel kutsealal tegutsemiseks. Komisjoni esitatud asjaoludest ilmneb, et:
   
               1.
            
            
               teede, kanalite ja sadamate insener on Hispaanias “reguleeritud kutseala”;
            
         
               2.
            
            
               taotlejad on ühe liikmesriigi kodanikud;
            
         
               3.
            
            
               Itaalias kehtestatud diplom inseneri elukutsel tegutsemiseks on “Diploma de Laurea in Ingegneria Civile” koos tõendiga “Abilitazione all'esercizio della professione di ingegnere”.Taotlejatel olid olemas mõlemad diplomid ja on seega õigustatud tegutsema inseneri elukutsel; ja
            
         
               4.
            
            
               “ühine diplom”, mille moodustavad “Laurea in Ingegneria Civile” ja “Abilitazione all'esercizio della professione di ingegnere”, vastab kõigile direktiivi artikli 1 punkti a “diplomi” määratluse nõuetele.
            
         Seetõttu oli Hispaania ametiasutustel kohustus lubada taotlejatele juurdepääs teede, kanalite ja sadamate inseneri elukutsele. Keeldudes seda juurdepääsu lubamast on Hispaania Kuningriik rikkunud direktiivi artiklist 3 tulenevaid kohustusi.
   Komisjoni esitatud asjaoludest ilmneb samuti, et Hispaania ametiasutused allutavad osavõtu avaliku teenistuse sisestest edutamiskatsetest, kus isikul peab olema inseneridiplom, tingimusele, et välisriigis välja antud diplomid tuleb “samastada”, st tuleb tunnustada selle akadeemilist võrdväärsust Hispaania diplomiga. See nõue muudab sisemise edutamise ja seetõttu ka inseneriametis tegutsemise keeruliseks sellistele liikmesriikide kodanikele, kellel on teises liikmesriigis välja antud diplom, ning on ühtlasi vastuolus direktiivi artikliga 3.
   
      (1)  EÜT 1989 L 19, lk 16, ELT eriväljaanne 05/01, lk 337.